L 303/28 De Europæiske Fællesskabers Tidende 26.11. 1999 KOMMISSIONENS AFGØRELSE af 25. november 1999 om afslutning af antidumpingproceduren vedrørende importen af videobånd på spoler med oprin- delse i Republikken Korea (meddelt under nummer K(1999) 3883) (1999/769/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (!), senest ændret ved forordning (EF) nr. 905/98 (?), særlig artikel 9, efter høring af Det Rådgivende Udvalg, og ud fra følgende betragtninger: A. PROCEDURE (1) Kommissionen modtog den 25. januar 1999 en klage med påstand om, at videobånd på spoler med oprindelse i Republikken Korea indførtes til dumpingpriser. (2) — Klagen blev indgivet af Video Pancake Manufacturers Association (VIPAM) på vegne af EF-producenter, der tegner sig for en betydelig del af produktionen af video- bånd på spoler i Fællesskabet i henhold til artikel 4, stk. 1, og artikel 5, stk. 4, i forordning (EF) nr. 384/96 (i det følgende benævnt »grundforordningen«). (3) — Klagen indeholdt umiddelbare beviser for, at der fandt dumping sted, og at der som følge heraf forvoldtes væsentlig skade, hvilket blev anset for tilstrækkeligt til at berettige indledningen af en antidumpingprocedure. (4) — Kommissionen offentliggjorde derfor efter høring en meddelese i De Europæiske Fællesskabers Tidende () om indledning af en antidumpingprocedure vedrørende importen til Fællesskabet af videobånd på spoler, som i øjeblikket tariferes under KN-kode ex 8523 13 00 og har oprindelse i Republikken Korea. (5) — Kommissionen underrettede officielt de eksporterende producenter, importører og repræsentative sammenslut- ninger af importører eller eksportører, som den vidste var berørt af sagen, samt repræsentanterne for eksport- landet, de repræsentative brugere og de klagende EF- producenter. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i meddelelsen om indledning af den pågældende procedure. B. TILBAGETRÆKNING AF KLAGEN OG AFSLUTNING AF PROCEDUREN (6) — I et brev til Kommissionen af 6. oktober 1999 trak VIPAM formelt sin klage tilbage. (7) I overensstemmelse med artikel 9, stk. 1, i grundforord- ningen kan proceduren afsluttes, når klagen trækkes tilbage, medmindre en sådan afslutning ikke vil være i Fællesskabets interesse. (8) — Kommissionen fastslog, at den nuværende procedure burde afsluttes, da undersøgelsen ikke havde bragt nye betragtninger frem, som viste, at en sådan afslutning ikke ville være i Fælleskabets interesse. Interesserede parter blev underrettet herom og fik lejlighed til at frem- sætte bemærkninger. Der blev ikke modtaget bemærk- ninger, som tydede på, at en sådan afslutning ikke ville være i Fællesskabets interesse. (9) — Kommissionen konkluderer derfor, at antidumpingpro- ceduren vedrørende importen til Fællesskabet af video- bånd på spoler med oprindelse i Republikken Korea bør afsluttes, uden at der indføres antidumpingforanstalt- ninger — TRUFFET FØLGENDE AFGØRELSE: Eneste artikel Antidumpingproceduren vedrørende importen til Fællesskabet af videobånd på spoler, som i øjeblikket tariferes under KN- kode ex 8523 13 00 og har oprindelse i Republikken Korea, afsluttes. Udfærdiget i Bruxelles, den 25. november 1999. På Kommissionens vegne Pascal LAMY Medlem af Kommissionen () EFT L 56 af 6.3.1996, s. 1. () EFT L 128 af 30.4.1998, s. 18. () EFT C 68 af 11.3.1999, s. 13.